རྒྱལ་རབས་ཉི་ཤུ་རྩ་བརྒྱད་པ་ལྷ་ཐོ་ཐོ་རི་གཉན་ཤལ་དགུང་ལོ་དྲུག་ཅུའི་སྟེང་ཉིན་ཞིག་ཉི་མ་རི་རྩེར་ཤར་སྐབས་ནམ་མཁའ་ནས་འཇའ་ཚོན་སྣ་ལྔ་དང་།མེ་ཏོག་གི་ཆར་བབས།སྤང་སྐོང་ཕྱག་བརྒྱ།མདོ་སྡེ་ཟ་མ་ཏོག་སོགས་གནམ་ནས་བབས།དོན་མ་ཤེས་ཀྱང་མཆོད་པས།ཕྱི་ལོར་གསེར་གྱི་མཆོད་རྟེན་ཁྲུ་གང་བ།མུ་ཌའི་ཕྱག་རྒྱ་ཙིན་ཏ་མ་ཎིའི་བརྐོས་ཕོར།བཅུ་གཅིག་ཞལ་ཡིད་བཞིན་ནོར་བུའི་བརྐོས་ཕོར།ཙན་དན་ནོར་བུའི་རིགས་ལ་མ་ཎིའི་རང་བྱོན་བཅས་བྱོན་ཞེས་ལོ་རྒྱུས་ཡིག་ཚང་རྙིང་བ་ལས་བྱུང་།རྒྱལ་བོས་རྟེན་དེ་རྣམས་ཀྱི་དོན་མ་མཁྱེན་ཀྱང་ཕྱག་མཆོད་གནང་བས་རྒྱལ་བོའི་དགུང་གྲངས་སླར་ཡང་དྲུག་ཅུ་བསྲིངས་ཏེ་ཁྱོན་དགུང་ལོ་བརྒྱ་དང་ཉི་ཤུ་བཞུགས་པས་གཉན་པོ་གསང་བ་ཞེས་པའང་དེ་ནས་བྱུང་།